Klepec (prírodná pamiatka)

Klepec je prírodná pamiatka v okrese Kolín, ktorá sa nachádza na katastrálnych územiach obcí Přišimasy a Limuzy, juhovýchodne od mesta Úvaly. Ochrana Predmetom ochrany je niekoľko bizarných kamenných útvarov v okolí vrcholu rovnomenného kopca (nadmorská výška 358 m n. m.). Prírodná pamiatka pozostáva z dvoch častí. V lokalite Klepec I sa nachádza kamenný objekt Slouha, kde je umiestnená pamätná tabuľa padlým v prvej svetovej vojne z obcí Přišimasy, Horka a Skřivany. V lokalite Klepec II, ktorá sa nachádza asi 400 metrov severoseverovýchodne, sa nachádzajú ďalšie tri veľké kamenné objekty s názvami Stoh slámy, Šplíchalův kočár, Obří záda a niekoľko bezmenných balvanov. Na severnej strane hory sú dva bývalé lomy, kde sa ťažila říčanská žula, ktorá bola použitá okrem iného na stavbu Národného divadla v Prahe. Lomy sú zatopené a v minulosti slúžili aj ako kúpalisko. Na území pamiatky sa vyskytujú chránené rastliny (bublinatka nebadaná) a živočíchy (muchár sivý, užovka obojková). Lokalitou vedie náučný chodník, ktorý začína a končí v obci Přišimasy. Referencie Pozri aj Zoznam chránených území v okrese Kolín Iné projekty Commons ponúka multimediálne súbory na tému Klepec (prírodná pamiatka) Externé odkazy Uznesenie Rady stredočeského KNV č.313/77 k návrhu na vyhlásenie chránených území Popis na cesty a pamiatky Popis na stránke Hrady.cz Zdroj Tento článok je čiastočný alebo úplný preklad článku Klepec (přírodní památka) na českej Wikipédii.